**Hajdúhadház Város Önkormányzat Képviselő-testülete**

**16/2021. (V.31.) önkormányzati rendelete**

**a város 2020. évi költségvetési zárszámadásáról**

Hajdúhadház Város Önkormányzatának polgármestere, mint Hajdúhadház Város Önkormányzatának Képviselő-testülete - a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörének gyakorlója a 27/2021. (I.29.) Korm. rendelettel kihirdetett veszélyhelyzetben, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában és a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés d) pontjában meghatározott feladatkörében eljárva, a Magyarország helyi önkormányzatairól szóló 2011. évi CLXXXIX. törvény 120. § (1) bekezdés a) pontjában biztosított véleményezési jogkörében eljáró Pénzügyi Bizottság véleményének kikérésével a 2020. évi költségvetési zárszámadásáról a következő rendeletet alkotja.

**1. §**

(1) Az önkormányzat képviselő-testülete a 2020. évi költségvetés végrehajtásáról szóló zárszámadást

4 407 464 659.- Ft Költségvetési bevétellel

3 914 220 232.- Ft Költségvetési kiadással

összegyenlegét tekintve

493 244 427.- Ft maradvánnyal hagyja jóvá.

(2) Az önkormányzat mérlegszerűen bemutatott kiadásait, bevételeit önkormányzati szinten az 1. számú mellékletben foglaltaknak megfelelően fogadja el.

(3) Az Önkormányzat és intézményei bevételeinek és kiadásainak előirányzat-csoportok, kiemelt előirányzatok és azon belül kötelező feladatok, táblázatos és szöveges indoklással is alátámasztott adatait a 4-12. számú mellékletek szerint fogadja el.

(4) A működési bevételek és kiadások, valamint a tőkejellegű bevételek és kiadások mérlegét a 2.sz. és a 3.sz. melléklet szerint fogadja el.

**2. §**

(1) Az önkormányzat beruházási és felújítási kiadásait 3.sz. melléklet szerint hagyja jóvá.

(2) Az önkormányzat, polgármesteri hivatal bevételi és kiadási előirányzatainak teljesítését a 4. sz. és 5.sz. mellékletekben foglaltaknak megfelelően hagyja jóvá.

(3) A költségvetési szervek bevételi és kiadási előirányzatainak teljesítését a 6-12.sz. mellékletekben foglaltaknak megfelelően hagyja jóvá.

(4) A képviselő-testület a költségvetési szervek pénzeszköz változását a 13. mellékletnek megfelelően, maradványát a 25. sz. mellékletnek megfelelően hagyja jóvá, illetve engedélyezi.

(5) Az önkormányzat és az általa irányított költségvetési szervek 2020. évi létszámát 413 főben határozza meg.

(6) Az önkormányzat 2020. december 31-i állapot szerinti vagyonát az 15-21. sz. mellékletek szerint állapítja meg.

(7) Az adósságállomány alakulását lejárat, eszközök, bel-és külföldi hitelezők szerinti bontásban a 2020. december 31-i állapot szerint az 22. sz. melléklet alapján fogadja el.

(8) A képviselő-testület a Hajdúhadház Város Önkormányzatának a Stabilitási tv. 3. § bekezdése szerinti adósságot keletkeztető ügyletekből fennálló kötelezettségeinek teljesülését a 23. sz. melléklet szerint hagyja jóvá.

(9) Az önkormányzat által adott közvetett támogatásokat a 24. sz. melléklet szerint fogadja el.

(10) Az önkormányzat tulajdonában lévő befektetett pénzügyi eszközök állományának alakulását a 26. melléklet szerint fogadja el.

(11) A többéves kihatással járó döntésekről szóló kimutatást a 27. sz. melléklet szerint hagyja jóvá.

**3. §**

A képviselő-testület utasítja az önkormányzat jegyzőjét, hogy a költségvetési maradványt érintő fizetési kötelezettségek teljesítését biztosítsa.

**4. §**

A képviselő-testület utasítja az önkormányzat jegyzőjét, hogy a költségvetési beszámoló elfogadásáról a költségvetési maradvány jóváhagyott összegéről, a költségvetési szervek vezetőit a rendelet kihirdetését követő 15 napon belül írásban értesítse.

**5. §**

Hatályát veszti a város 2020. évi költségvetéséről szóló 2/2020. (II.13.) önkormányzati rendelet.

**6. §**

Ez a rendelet 2021. május 31-én 13 órakor lép hatályba.

dr. Kiss Katalin Csáfordi Dénes

jegyző polgármester

**Záradék:**

Ez a rendelet a Hajdúhadházi Polgármesteri Hivatal hirdetőtáblájára történő kifüggesztéssel kihirdetve.

Hajdúhadház, 2021. május 31. 10 óra 40 perckor

dr. Kiss Katalin

jegyző